Ангел Попов
Забрава

chitanka.info

Ще забравим ли всичко и ние

както други по пътя си нов

и морето с вълна ще изтрие

всяка стъпка от нашта любов?

Ще забравим ли някога дните,

през които бе слънцето бог

и разсичаше с меч висините

като съдник сияен и строг?

Ще забравим ли вечер луната

чула тайните наши слова

и вълшебния дъх на тревата,

сплела пръсти под твойта глава?

Ще забравим ли даже балкона,

дето рожба люлееше ти

и за първи път виждах мадона

толкоз жива със земни черти?

Ще забравим ли? Да, ще забравим

този стоплящ сърцата пожар

ако в снежната вечер оставим

да угасне сърдечната жар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.